Det nye værktøj er en blanding af wikikode-værktøjet og VisualEditor, og skal gøre det nemmere at redigere wikikoden på artikler.
I den første version af , systemet som Wikipedia kører på, kunne man kun redigere artikler gennem et markup-system kaldet wikikode ("wikitext" på engelsk). Hvis du nogensinde har redigeret en artikel via fanen "Redigér wikikode" har du anvendt wikikode. Systemet er dog ikke specielt brugervenligt og afskrækkede mange fra at redigere encyklopædien. Derfor begyndte udviklerne af MediaWiki i 2011 at arbejde på et værktøj som ville gøre det muligt at redigere en artikel på samme måde som i f.eks. [[Microsoft Word]] hvor man kan se alle de visuelle elementer og ikke behøver at kende til wikikode. I 2013 blev den såkaldte "visuelle editor" aktiveret på alle Wikipedia-versioner. Den er siden blevet videreudviklet og den understøtter nu stort set alle funktionerne tilgængelige via wikikode.
Siden da har en stor del af udviklernes fokus været rettet mod den visuelle editor og wikikode-værktøjet har ikke ændret sig synderligt i lang tid. Nu har MediaWiki-udviklerne lanceret en [[Wikipedia:Landsbybrønden/New_way_to_edit_wikitext|ny version af wikikode-værktøjet]] som kombinerer den gamle editor med elementer fra den visuelle editor. Den nye wikikode-editor er dog stadigvæk i test-fasen, så hvis du ønsker at afprøve den skal du aktivere den under [[Speciel:Indstillinger#mw-prefsection-betafeatures|dine beta-indstillinger]]. Hvis du har nogen spørgsmål eller problemer med det nye værktøj kan du skrive til udviklerne på deres [[:mw:2017_wikitext_editor/Feedback|feedback-side]].
## Henvisninger.
[[Kategori:Wikipediajournalen/2017|[[Kategori:Sider der bruger en skabelon i stedet for et magisk ord|SU00Wikipedia:Wikipediajournalen/Arkiv/januar 2017/Wikimedia søsætter ny wikikode-editor]]]]
